Υπόδειγμα κειμένου Υπεύθυνης Δήλωσης 
εταίρων-μετόχων-διοικητικών στελεχών-μελών  
νομικού προσώπου 
(Άρθρο 8 του ν. 1599/1986)
Συμπληρώνεται Υπεύθυνη Δήλωση (άρθρο 8 ν. 1599/1986), θεωρημένη για το γνήσιο της υπογραφής ή εκδοθείσα από τη διαδικτυακή πύλη https://www.gov.gr, το περιεχόμενο της οποίας θα είναι σύμφωνο με το κατωτέρω υπόδειγμα. 

Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παραγράφου 6 του άρθρου 22 του ν. 1599/1986, δηλώνω ότι:

1. Δεν ασκώ εμπορία γεωργικών και κτηνιατρικών εφοδίων ή/και αγροτικών προϊόντων. (1)
2. Δεν μετέχω, δεν συμμετέχω με οιαδήποτε εταιρική ιδιότητα σε νομικό πρόσωπο που δραστηριοποιείται στην εμπορία γεωργικών και κτηνιατρικών εφοδίων ή/και αγροτικών προϊόντων.
3. Δεν εργάζομαι σε νομικό πρόσωπο ή ατομική επιχείρηση που δραστηριοποιείται στην εμπορία γεωργικών και κτηνιατρικών εφοδίων ή/και αγροτικών προϊόντων. 
4. Δεν είμαι μέτοχος, εταίρος, διοικητικό στέλεχος ή μέλος (συμπληρώνεται κατά περίπτωση) σε νομικό πρόσωπο χορήγησης πιστοποίησης των γεωργικών εκμεταλλεύσεων ή/και των προϊόντων τους για συστήματα ποιότητας ή διαχειριστικά πρότυπα ή διαδικασίας ελέγχου αυτών, ούτε δραστηριοποιούμαι μέσω ατομικής επιχείρησης με αντικείμενο τη χορήγηση πιστοποίησης των ανωτέρω. 
5. Δεν εργάζομαι σε νομικό πρόσωπο ή ατομική επιχείρηση χορήγησης πιστοποίησης των γεωργικών εκμεταλλεύσεων ή/και των προϊόντων τους για συστήματα ποιότητας ή διαχειριστικά πρότυπα ή διαδικασίας ελέγχου αυτών. 
6. Δεν συμμετέχω στους ελέγχους για τη χρήση φυτοπροστατευτικών προϊόντων που διενεργούνται στο πλαίσιο εφαρμογής του ν. 4036/2012 «Διάθεση γεωργικών φαρμάκων στην αγορά, ορθολογική χρήση αυτών και συναφείς διατάξεις», όπως ισχύει.
7.  Ως μέτοχος-εταίρος, μέλος (συμπληρώνεται κατά περίπτωση) στον Φ.Π.Γ.Σ …(συμπληρώνεται η επωνυμία) δεν μετέχω ή εργάζομαι παράλληλα ως Γ.Σ. σε άλλο Φ.Π.Γ.Σ  με οποιαδήποτε σχέση απασχόλησης.


Ημερομηνία
Υπογραφή
(1) [bookmark: _Hlk200719919]Από τον περιορισμό της άσκησης εμπορίας γεωργικών και κτηνιατρικών εφοδίων ή/και αγροτικών προϊόντων, εξαιρούνται τα φυσικά πρόσωπα που είναι εγγεγραμμένα στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.), εφόσον εμπορεύονται αποκλειστικά προϊόντα δικής τους παραγωγής. Στην περίπτωση αυτή στην παρ. 1 αναφέρουν: «Δεν ασκώ εμπορία γεωργικών και κτηνιατρικών εφοδίων. Είμαι εγγεγραμμένος στο Μητρώο Αγροτών και Αγροτικών Εκμεταλλεύσεων, με αριθ. Μητρώου….και εμπορεύομαι αποκλειστικά προϊόντα δικής μου παραγωγής». 

